CELEX: 62018TN0010
Language: et
Date: 2018-01-12 00:00:00
Title: Kohtuasi T-10/18: 12. jaanuaril 2018 esitatud hagi – Eesti Apteekide Ühendus versus komisjon

19.3.2018   
            
            
               ET
            
            
               Euroopa Liidu Teataja
            
            
               C 104/43
            
         12. jaanuaril 2018 esitatud hagi – Eesti Apteekide Ühendus versus komisjon
   (Kohtuasi T-10/18)
   (2018/C 104/56)
   Kohtumenetluse keel: inglise
   
      Pooled
   
   
      Hageja: Eesti Apteekide Ühendus MTÜ (Laagri, Eesti) (esindajad: advokaadid K. Paas-Mohando ja I. Kangur)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 23. oktoobri 2017. aasta otsus SA.42028 (2017/NN) (1);
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide: Eesti Apteekide Ühendusel on õigus esitada tühistamishagi komisjoni otsuse SA.42028 (2017/NN) peale.
               
                           —
                        
                        
                           Vastavalt Euroopa Kohtu otsusele kohtuasjas C-313/90 (2) saab kohaldada kohtulikku kontrolli komisjoni otsuse suhtes jätta esialgse uurimismenetluse lõpus vastuväited esitamata;
                        
                     
                           —
                        
                        
                           Eesti Apteekide Ühendusel on õigus esitada Üldkohtule tühistamishagi komisjoni otsuse SA.42028 (2017/NN) peale, sest ta on huvitatud pool ELTL artikli 108 lõike 2 ning määruse nr 2015/1589 (3) artikli 1 punkti h tähenduses.
                        
                     
         
               2.
            
            
               Teine väide: komisjonil oli „tõsiste raskuste testi“ põhjal ELTL artikli 108 lõikest 2 tulenev kohustus algatada ametlik uurimismenetlus. Komisjoni tõsised raskused vaidlustatud otsuse vastuvõtmisel ja seega ELTL artikli 108 lõikest tulenevate menetluslike tagatiste rikkumine ilmneb järgmistest asjaoludest:
               
                           —
                        
                        
                           Komisjon kohaldas valesti õigusnormi, leides, et riigi vahenditest ei ole antud mingeid eeliseid, sest komisjon jättis tuvastamata reguleerimispädevuse kuritarvitamise Soome poolt, mille tulemuseks on riigi vahendite kasutamine;
                        
                     
                           —
                        
                        
                           Komisjon kohaldas valesti õigusnormi, jättes tuvastamata valikulise eelise, sest komisjon ei määratlenud nõuetekohaselt „eriülesandeid“ üldist majandushuvi pakkuvate teenustena;
                        
                     
                           —
                        
                        
                           Komisjon jättis esialgse uurimismenetluse käigus kogumata olulise teabe;
                        
                     
                           —
                        
                        
                           Esialgse uurimismenetluse kestust ei saa pidada mõistlikuks (ligi 30 kuud);
                        
                     
                           —
                        
                        
                           Komisjon on kasutanud „eriülesannete“ puhul varem kasutamata määratlust
                        
                     
                           —
                        
                        
                           Soome muutis esialgse uurimismenetluse ajal oma ülikooliseadust, mille kohaselt Soome maksis Yliopiston Apteekki Oy poolt tasutud ettevõtte tulumaksu ja apteegilõivu tagasi Helsingi Ülikoolile, mis oli eelviidatud riigiabimeetmete keskne regulatsioon.
                        
                     
         
      (1)  ELT 2017, C 422, lk 10.
   
      (2)  24. märtsi 1993. aasta kohtuotsus, Comité International de la Rayonne et des Fibres Synthétiques jt vs. komisjon, C-313/90, EU:C:1993:111.
   
      (3)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (EMPs kohaldatav tekst) (ELT 2015, L 248, lk 9).